
Қазақ тілінің жаңа белесі

Мемлекет басшысы  Нұрсұлтан Назарбаевтың "Болашаққа бағдар: рухани жаңғыру" атты бағдарламалық  мақаласы жарық көрген күннен бастап ел арасында қазақ тілін латын әліпбиіне көшіру мәселесі қызу талқылануда.
Қазақ тілін латын әліпбиіне көшіру мәселесі алғаш рет көтеріліп отырған жоқ. Еліміз егемендігін  жариялаған күннен бастап айтылып келеді.  Анығын айтқанда, мұны біз латынға көшу емес, латынға қайта оралу деп тусінгеніміз жөн. "Қазақ әліпбиін латынға көшіру жөніндегі мәселеге қайта оралу керек. Бір кездері біз оны кейінге қалдырған едік. Әйтсе де, латын қарпі коммуникациялық кеңістікте басымдыққа ие және көптеген ел-дердің, оның ішінде посткеңестік елдердің латын қарпіне көшуі кездейсоқ емес. Әлбетте, біз бұл жерде асығыстыққа бой алдырмай, оның артықшылықтары мен кемшіліктерін зерделеп алуымыз керек", - деген болатын Елбасымыз Қазақстан халқы Ассамблеясының XII сессиясында сөйлеген сөзінде.
Қазіргі уақытта латын әліпбиі ақпараттық технологияның барлық саласында кеңінен қолданылады. Мәселең көбіміз пайдаланып жүрген электрондық жеке поштамыздың мекенжайы кириллица, араб немесе басқа әріптермен емес, латынмен жазылатынын білеміз. Керек десеңіз, көлігіміздің нөмірі, жеке куәлігіміздегі әріптер де латын тілінде жазылған. Осыдан-ақ, латын әліпбиінің бізге таңсық дұние емес екендігін тұсінуіміз керек. Елбасымыз "Болашаққа бағдар: рухани жаңғыру" атты мақаласында қазақ тілін біртіндеп латын әліпбиіне көшіру жұмыстарын бастап, бұл мәселеге неғұрлым дәйектілікпен, байыппен қарау қажеттігін атап көрсетті.
Сонау V-XV  ғасырларда түркі тілі Еуразия аумағының аса ауқымды бөлігінде ұлтаралық қатынас тілі ретінде кеңінен қолданылғаны белгілі.  Яғни, Алтын  Орда, Ақ Орда, Көк Орданың букіл ресми құжаттары түркі тілінде жазылғаны тағы бар. Латын әліпбиінің жазу үлгісі қазақ қоғамында 1929 жылдан 1940 жылға дейін қолданылып, кейін кириллицаға ауыстырылғандығы белгілі.
Егер біз істің түбегейлі жағына үңілсек, Елбасымыздың көтеріп отырған мәселесі тіл тазалығы екендігіне күмән келтірмеуіміз керек. Бұл бізге не береді дер болсақ,  біз  ұтпасақ,  ұтылмасымыз айдан анық. Қазақ тіліндегі жат дыбыстарды таңбалайтын әріп-терді қысқартып, сол арқылы қазақ тілінің табиғи таза қалпын сақтауға мүмкіндік береді. Сонымен бірге, қазақ тілін оқытқан кезде басы артық таңбаларға қатысты кейбір ережелер қысқартылатындығы  туралы ғалымдар да айтып жүр. Ол  мектеп қабырғасынан бастап барлық жоғары оқу орындарында оқыту үрдісін жеңілдетуге мүмкіндік беріп қана қой-май, латын әліпбиіне көшу арқылы қазақ тілінің халықаралық аренаға шығуына, ақпарат кеңістігіне кірігуге тиімді жолдар ашылмақ. Латын әліпбиіне көшу арқылы ұлт мұратының жаңа бір белеске өрлеуіне, түркітілдес халықтардыңөезара тіл байланысының артуына, жаңа заман талабына сай өскелең ұрпақтарымыздың ағылшын тілін меңгеруіне зор мүмкіндік туады. Сондықтан Елбасының тіл мәселесіне қатысты ой-толғамына ынта-жігерімізбен қолдау білдіру — әрбір қазақстандықтың міндеті.
- Қазақ тілі жазуының түп-тамыры б.з.д. V ғасырда пайда болған көне түркі жазулары екендігі белгілі. Ол VIII ғасырдан бастап ислам дінімен бірге енген араб әліпбиін қолданды. Ал 1912 жылы Ахмет Байтұрсынұлы қазақ тілінің дыбыстық жүйесін айқындап, құрамында 28 әрпі бар араб графикасы негізінде жаңа әліпби жасап, төте жазу ережесін анықтады. Кейін қазақ жазуы 1929 жылы 29 әрпі бар латын графикасы негізін-дегі әліпбиге, ал 1940 жылы орыс тілінің дыбыстары үшін қосымша 13 әріп кіргізілген 42 әріптік кириллица графикасы негізіндегі әліпбиге ауыстырылды. Соңғы реформа қазақ тілінің ерекшеліктері ескерілмей жүргізілді, ол қазақ мәтінінде өндірілген орыс сөздерін жазу мен оқуды орыс тілінің нормасына сәйкес орындауды талап етті. Нәтижесінде қазақ тілінің айтылым және жазылым емілелерінде көптеген шытырмауық жиналып, ана тіліміздің табиғи заңдылықтары бұзылды, - дейді Л.Гумилев атындағы Еуразия ұлттық университетінің профессоры, Мемлекеттік сыйлықтың лауреаты Алтынбек Шәріпбай.
1995 жылы өткен Дүниежузі түркі халықтарының конференциясына Қазақстан ғалымдары да қатысқан еді. Онда барлық  түркі халықтарының әліпбиі латынға көшіп қана қоймай, бір ортақ әліпбидің болуы мәселесі талқыланды. Қазақ тілінің әлеуметтік және мәдени әлеуеті зор екендігін XX ғасырдың  басында ақиық ақын, жерлесіміз Мағжан Жұмабаев: "Осы күні түрік тілдерінің ішінде қазақ тілінен бай, орамды, терең тіл жоқ", - деп суреттейді.  Түбінде түркі тілінде сөйлеймін  деген түркі тектес бауырлар күндердің күнінде қазақ тіліне айналып  келмесіне кім кепіл?! Тіл біріксе, сол тілдің негізі қазақ тілі бол-тынын сеніммен айта аламыз.
Өзбекстандық ғалым, филология ғылымдарының докторы Бахтияр Кәрімовтың зерттеуле-ріне көз жүгіртсек, ол түркі халықтарының негізі етіп қазақтың ұлы ақыны Абайды ұсынады. Бұл туралы М.Қозыбаев атындағы Солтүстік Қазақстан мемлекеттік уни-верситетінің  интернацияландыру жөніндегі проректоры, профессор Орхан Сойлемезтің де айтып жүргені мәлім. Оның 1995 жылы АҚШ-тың Колумбия университетінді қорғалған "Орта Азия халықтарының мәдениеті мен тілі" атты диссертациясында қазақ тілінің латынға ауысуының ұтымды тұстары баяндалады.
Сондай-ақ, Қытай Халық Республикасы Ұлттык, ғылым академиясы  Әдебиет институтының директоры, филология ғылымдарының докторы, профессор Хуан Жонхиант "Қазақ фольклоры" атты қытай тілінде жазылған кітабында барлық мысалдардың қытайшасының астына, біз 1929 жылы пайдаланған латын әліпбиімен жазылғанын біреу білсе, біреу біле бермейді. Міне, осыдан  мынадай қорытынды шығаруға болады, егер де біз латын қаріпін қолдансақ, қазақ мәтінді кез келген мемлекет оқи алады. Біздің латын тілінде жазылған шығармаларымызбен әлем елдері танысады деген сөз. Тіл мен жазу - кез келген ұлттың тағдыры және болашағы, тәрбиесі, негізгі қатынас құралы. Тіл мәселесіне қазақтың ардақты ұлдары, Алаштың зиялы қауымы ерекше жанашырлықпен көңіл бөлген. XX ғасырдың басында қазақ тілі шұбарланып, бүліне  бастады, зардабын қазіргі ұрпақ бастан өткізді. Міржақып Дулатовтың тілімен айтар болсақ: "Мен заманында қандай едім? Мен ақың шешең тілмар бабаларының бұл-бұлдай сайраған тілі едім. Мөлдір судай таза едім. Жарға соққан толқындай екпінді едім. Мен наркескендей өткір едім. Енді қандаймын? Кірленіп барамың былғанып барамын. Жасыдым, мұқалдым. Мен не көрмедім?".
Қазақ тілінің шүбарланып, мектеп оқулықтарының орысшадан сапасыз аударылып жатқаны туралы айтады. Міржақып Дулатовтың осы мақаласы біздің заманымызға, қазіргі уақытқа қаратыла жазылғандай. Міне, сондықтан болар, Елбасының көрегендігінің арқасында, бұл мақалада рухани жаңғырудың бағыттары тайға таңба басқандай айқындалып берілді.
Елбасымыздың "Қазақстан жолы - 2050:  Бір мақсат, бір мүдде, бір болашақ" атты Қазақстан халқына арнаған Жолдауында: "Енді ешкім өзгерте алмайтын бір ақиқат бар. Ана тіліміз "Мәңгілік Елімізбен" бірге "Мәңгілік тіл" болды! Оны даудың тақырыбы емес, ұлттын  ұйтқысы ете білгеніміз жөн", - деп атап көрсетілген болатын.  Осынау ұлағатты сөз болашағын қазақтың елімен, жерімең тарихымен байланыстыратын әрбір қазақстандықтың көздеген мақсатына айналса, біз алмайтын асу болмайды.

